
הכנסת העשרים
מושב שני
<פרוטוקול מס' 390>
מישיבת ועדת הכספים
יום רביעי, ט"ז בסיון התשע"ו (22 ביוני 2016), שעה 9:30
<סדר היום:>
<תקנות התעבורה (תיקון מס'), התשע"ו-2016, תיקונים בתוספת הראשונה>
נכחו:

<חברי הוועדה:> 
משה גפני – היו"ר

איתן ברושי

באסל גטאס

מיקי לוי
חבר הכנסת:
אלעזר שטרן
<מוזמנים:> 
	דפנה עין-דור
	–
	מנהלת אגף כלכלה, משרד התחבורה והבטיחות בדרכים

	ברוני חירמן
	–
	מרכזת כלכלת תחבורה, משרד התחבורה והבטיחות בדרכים

	חוה ראובני
	–
	לשכה משפטית, משרד התחבורה והבטיחות בדרכים

	אלי מורגנשטרן
	–
	רפרנט תחבורה, משרד האוצר


לרשימת השדלנים שנכחו בדיון – ראו בקישור זה.

<ייעוץ משפטי: >
שלומית ארליך
<מנהל הוועדה:>
טמיר כהן
<רישום פרלמנטרי:>
אור שושני
<תקנות התעבורה (תיקון מס'), התשע"ו-2016, תיקונים בתוספת הראשונה>
<היו"ר משה גפני:>
תקנות תעבורה, התשע"ו-2016, תיקונים בתוספת הראשונה. מי מציג את התקנות?

<חוה ראובני:>
עורכת דין חוה ראובני, מהלשכה המשפטית. מה שמונח בפני הוועדה היום זה תיקון מקיף לכמעט כל האגרות המנויות בתוספת הראשונה. התיקון הזה הוא השלמה של תיקון שהוועדה אישרה לפני מספר חודשים בהקשר דומה. החלה להתעורר הסוגיה של הצמדות למדד שלילי. אם לפני מספר חודשים באנו בהקשר של אגרות מסוימות שנכללו בפשרה בתביעה ייצוגית מסוימת, הרי שהיום אנחנו באים על כל היתר, אף כי גם עליהן כעת כבר מונחת תביעה ייצוגית. 

<שלומית ארליך:>
בדיון האחרון שהבאתם בו תקנות תעבורה אני מבינה שהיה מדובר על הליך משפטי אחר, נכון?

<חוה ראובני:>
נכון. בעקבות אותו הליך התחלנו בבירור מקיף יותר גם של יתר האגרות, אבל בטרם השלמנו את התהליך הוגשה תביעה ייצוגית נוספת שעניינה ביתר האגרות שנמצאות בתקנות, בקשר להיעדר ההצמדה למדד שלילי ב-2003 – אף כי תקנות התעבורה באותה עת דיברו על עדכון רק לפי עליית המדד ולא לפי שינוי המדד. וכמובן שהנחיית היועץ לפרש עלייה כשינוי ניתנה רק לפני שנה בערך.

בנוסף, באותה תביעה ייצוגית הועלתה בפנינו הטענה בסוגיית עיגול סכומים. לפי התקנות, האגרות בעדכון השנתי מעודכנות לשקל הקרוב, ונשאלה השאלה מה מעדכנים – את סכום האגרה שנקבעה או את הסכום לפני העיגול, כאשר הסטייה יכולה להיות עד חצי שקל למעלה או למטה. הנושא הזה גם הוצף בתביעה הייצוגית הנוספת שתלויה ועומדת ולמעשה קבועה לקדם-משפט ראשון מחר. 
עשינו עבודה מקיפה לתקן את שני הדברים האלה בתקנות. מדובר על תיקוני עבר, והיום אנחנו כבר פועלים לפי שינוי המדד ולא רק לפי עלייתו, ואנחנו כבר מעגלים את סכומי האגרות מספרית ולא את הסכומים המעוגלים, כשעדיין בבסיס יש את החישוב האחר של העיגולים ואת החישוב של ההצמדות משנים עברו. אז מונחת כאן בקשה לתקן את כל האגרות שנמצאה בהן סטייה, רובן הפחתה ומיעוטן העלאה קטנה. 

<היו"ר משה גפני:>
תני לי דוגמה של אגרה מופחתת. 

<חוה ראובני:>
האגרה בעד רישיון בית ספר לנהיגה יורדת מ-422 ל-419 שקלים. 

<איתן ברושי (המחנה הציוני):>
בשלושה שקלים. צריך להרים כוסית. 

<חוה ראובני:>
על זה מדובר ברוב האגרות, שקל או שניים למעלה או למטה. 

<שלומית ארליך:>
שמנו לב שבאגרה שמדברת על רישיון להפעלת מונית - - -

<דפנה עין-דור:>
ככל שהסכום יותר גבוה ההשפעה של זה היא יותר גבוהה. 

<שלומית ארליך:>
אבל שם מדובר בשינוי שהוא קצת יותר דרמטי ולכן אני שואלת אם זה רק עדכון ולא שינוי כלשהו.

<חוה ראובני:>
לא, לא, מדובר אך ורק על תיקון העבר לגבי עיגול סכומים והצמדה למדד שלילי. ובכל מקרה, האגרות שמשולמות בהיקף נרחב על ידי מיליוני בני אדם זה אגרות רכב ואגרות נהיגה, ולא אגרה להפעלת מונית, שזו אגרה חד-פעמית שמשולמת על ידי ציבור יחסית קטן. 
<דפנה עין-דור:>
אני דפנה עין-דור, מנהלת אגף כלכלה במשרד התחבורה. שלומית, צריך לשים לב שלגבי האגרה של רישיון למונית מדובר פה באגרות ישנות ממכסות של שנת 1989. זה פשוט אגרות שרשומות אצלנו, אבל אין רוכשים לדבר הזה. 

<שלומית ארליך:>
אז דווקא זאת שמ-1989 הופחתה בסדר גודל של 800 שקלים, אבל המכסות שהוקצו מ-1990 ועד 1992 ואילך, בהן הסכום עלה בסדר גודל של 100 עד 300 שקלים. 

<חוה ראובני:>
כבר לא מקצים מהאגרות האלה, זה עניין היסטורי, כשפעם לרישיונות להפעלת מונית היו מכסות שהיו נקבעות אחת לתקופה. היום זה שוק חופשי שבו כל אחד שרוצה לוקח תמורת האגרה הקבועה. 
<שלומית ארליך:>
בדיון הקודם שהיה לנו, על עדכוני הרכב הקודמים, כבר אז חברי הוועדה הביעו את מורת רוחם מכך ש... אנחנו מפרשים כל השנים שהכוונה של עליית המדד היא עלייה ולא שינוי, כלומר, שצריך לקחת בחשבון את העלייה מעלה ולא מטה. זה בא לידי ביטוי בעיקר בתחומים של שכר, של נושאי משרה למשל. עכשיו, באמת יצאה חוות דעת של המשנה ליועץ המשפטי לממשלה ושם הוא אמר לראות כל עניין באופן ספציפי. האם אתם חושבים שהדבר הנכון במקרה הזה הוא לקבל את העמדה שעליית המדד היא בעצם שינוי המדד?
<חוה ראובני:>
אנחנו מתייחסים לזה בשתי רמות. אחת, יש את ההנחיה הזאת. שתיים, התקנות היום אומרות "שינוי מדד" ולא "עליית מדד". ושלוש, באותו מקרה, כשהגענו לפני בית המשפט, עוד לפני הנחיית היועץ, חיוותה השופטת את דעתה בצורה נחרצת לפיה יש לקרוא באותו אופן שהיועץ מנחה היום לקרוא, דהיינו שעלייה שווה שינוי. 

<היו"ר משה גפני:>
אני אמרתי בדיון שם שכשאני צריך לחתום על הפחתה של שכר בגלל שהמדד ירד אז אני לא חותם על זה, אני משאיר אותו כמות שהוא. אותו דבר צריך להיות הפוך.
<דפנה עין-דור:>
אבל מנגנון עדכון האגרות הקבוע כרגע בתקנות התעבורה מדבר על שיעור השינוי, כלומר, גם עלייה וגם ירידה.  
<היו"ר משה גפני:>
ב-9ג כתוב "בעד רישיון נהיגה וחידושו לכל תקופת תוקף למי שאישר צה"ל כי הוא חייל מילואים פעיל" – למה זה 12 במקום 10? סתם שאלה לדוגמה. למה מ-10 זה עבר ל-12 ולא ל-9 או 11? איך זה הגיע דווקא ל-12?

<ברוני חירמן:>
אני ברוני חירמן, מנהלת תחום כלכלת תחבורה במשרד התחבורה. כשקבענו את האגרה ברמה של 10 שקלים במקום לעדכן את הסכום הלא מעוגל, שיכול להיות שבעדכון הראשון הוא הגיע ל-10.4 ועיגלנו אותו ל-10 ובפעם השנייה עדכנו את העשרה שקלים במקום 10.4, אז יכול להיות שפעמיים, במקום פעם אחת לעדכן... אם היינו מעדכנים בשיטה אחרת את הסכום הלא מעוגל, יכול להיות שבעדכון אחרי שנה היינו מגיעים ל-11 שקלים, ובעדכון אחרי שנתיים-שלוש היינו מגיעים ל-12 שקלים. אבל מכיוון שעדכנו את הסכום הלא מעוגל, זאת אומרת - - -
<היו"ר משה גפני:>
הבנתי, זה לא מתמטיקה, זה פשוט עצלנות.

<ברוני חירמן:>
זה לגמרי מתמטיקה. 

<היו"ר משה גפני:>
זה ממש לא מתמטיקה. מ-10 ל-12 זה אחוז מאוד גבוה, והסברת שבשנה שעברה פשוט התעצלו ולא עשו את זה, אחרת זה היה עולה ל-11 ואחרי זה ל-12.

<ברוני חירמן:>
לא, אנחנו כל שנה עדכנו, פשוט כל שנה התחלנו מעשרה שקלים. 

<היו"ר משה גפני:>
אז למה לא עדכנתם ל-11?

<ברוני חירמן:>
מכיוון שעדכנו כל פעם את הסכום המעוגל מול הסכום הלא מעוגל - - -

<היו"ר משה גפני:>
שנה שעברה עדכנתם את הסכום?

<ברוני חירמן:>
כל שנה אנחנו מעדכנים. 
<באסל גטאס (הרשימה המשותפת):>
לפי מה מעדכנים?

<ברוני חירמן:>
לפי שיעור שינוי מדד המחירים לצרכן. 

<באסל גטאס (הרשימה המשותפת):>
והמדד עלה ב-10%?

<ברוני חירמן:>
לא, מדובר בכמה שנים - - -
<שלומית ארליך:>
תסבירי את זה במספרים. 

<באסל גטאס (הרשימה המשותפת):>
אדוני היושב-ראש, יש לי שאלה עקרונית: אם יש בשנה מסוימת מדד שלילי, מעדכנים למטה?

<ברוני חירמן:>
כן, כבר שנתיים אנחנו מורידים. 
<היו"ר משה גפני:>
זה מה שהם אמרו קודם, לפני שבאת. הם אמרו שהם שינו את זה מ"עלייה של המדד" ל"שינוי במדד". זאת אומרת שגם אם יש הפחתה של המדד - - -
<באסל גטאס (הרשימה המשותפת):>
אבל שקל מתוך עשרה שקלים זה 10%.

<היו"ר משה גפני:>
אבל היא הסבירה את זה כבר. באסל, יש לנו רק ויכוח אחד, האם זו עצלנות או האם זו מתמטיקה. היא אומרת שזו לא עצלנות. 

<שלומית ארליך:>
עוד שאלה אחת: האם אנחנו צפויים לקבל תקנות נוספות שמתקנות את שיעורי האגרות? 

<דפנה עין-דור:>
אני רוצה להוסיף לשלוש הסיבות שחוה ציינה סיבה רביעית. הסיבה הרביעית היא שבאותו קובץ תקנות כבר תיקנו את האגרות שמתייחסות לאגרת רישוי רכב פרטי ומסחרי עד 3.5 טון. ולכן, כדי שכל המכלול יעודכן באותו רציונל, צריך להפחית פה את הבסיס. 

עכשיו, מכיוון שהתביעות הייצוגיות הגיעו אלינו בשיטה מדורגת ואנחנו רוצים להקדים תרופה למכה, אנחנו בודקים את כלל האגרות, כולל תעופה, כולל ספנות וכולל כל האגרות שיש לנו בתחומי התחבורה, שזה כ-500 אגרות. אנחנו בודקים מה העדכונים שצריכים לעשות בהן, וכאשר נסיים את הבדיקה, אם יהיה צורך נגיע לוועדה שוב. 
<שלומית ארליך:>
אני אגיד למה אני שואלת. משום שעל שולחן ועדת הכספים מונחת הצעת חוק שעוסקת בעדכון אגרות כלל-משרדי, בין היתר גם אגרות משרד התחבורה, ואחד הסעיפים בהצעת החוק מאשרר את המצב הקיים ואומר שהאגרות שקבועות היום הן אלה שיישארו. אז השאלה היא איך הדברים שאת אומרת עולים בקנה אחד עם הצעת החוק?

<דפנה עין-דור:>
מכיוון שהצעת החוק מדברת על 1 בינואר 2017, לא בטוח שזה יספיק לנו. אני רוצה לציין שבתעבורה זה ממצה את כלל השינויים הנדרשים, ולגבי היתר, כדי שלא יגישו נגדנו עתירות - - -
<היו"ר משה גפני:>
תודה רבה. יש מישהו שרוצה להתייחס לעניין? תודה. 

תקנות תעבורה, התשע"ו-2016, תיקונים בתוספת הראשונה – מי מקריא?

<חוה ראובני:>
קוראת:
תיקון
1.
בתוספת הראשונה לתקנות התעבורה, התשכ"א-1961  (להלן – התקנות
התוספת
העיקריות) –

הראשונה



(1)
בחלק א', בטור ב'  –   



(א)
בפרט 2ה, במקום "306" יבוא "307";



(ב)
בפרט 3, במקום "225" יבוא "226";



(ג)
בפרט 9ג, במקום "10" יבוא "12";



(ד)
בפרט 10, בפסקה (4), במקום "979" יבוא "978" ובפסקה (5), במקום "979" יבוא "978";



(ה)
בפרט 11, בפסקה (1), במקום "458" יבוא "454".



(2)
בחלק ב', בטור ב'  –  


(א)
בפרט 1   –



(1)
בפסקה (א), במקום "422" יבוא "419 "




(2)
בפסקה (ב), במקום "838" יבוא "832";


(ב)
בפרט 2  –   



(1)
בפסקה (א) –  


 


(א)
בפסקת משנה (1), במקום "1,137" יבוא "1,138";





(ב)
בפסקת משנה (5), במקום "747" יבוא "746"; 





(ג)
בפסקת משנה (6), במקום "636" יבוא "633";




(ד)
בפסקת משנה (7), במקום "523" יבוא "519";





(ה)
בפסקת משנה (8), במקום "403" יבוא "402";





(ו)
בפסקת משנה (9), במקום ""279" יבוא "276";




(ז)
בפסקת משנה (10), במקום "139" יבוא "137";



(2)
בפסקה (ב), במקום "139" יבוא "137";




(3)
בפסקה (ג), במקום "139" יבוא "137";

(ג)
בחלק ג' – 



(1)
בפרט 1, בטור ב' – 




(א) 
בפסקה (א), במקום "72" יבוא "73";




(ב)
בפסקה (ב), במקום "216" יבוא "215";




(ג)
בפסקה (ג), במקום "37" יבוא "36";




(ד)
בפסקה (ד), במקום "72" יבוא "73";



(2)
בפרט 2(ב2), במקום "240" יבוא "239";



(3)
בפרט 3  –  




(א)
בפסקה (א),  במקום "382" יבוא "379";

                                    (ב)
בפסקה (ב), בטור "האגרה בשקלים חדשים כשהרישיון ניתן לתקופה של שנה" – 





(1)
מול "עד 16,000", במקום "1,938" יבוא "1,924";





(2)
מול "מ-16,001 עד 20,000", במקום "2,431" יבוא "2,415";





(3)
מול "מ- 20,001 ומעלה", במקום "3,350" יבוא "3,328";



(ד)
בפרט 4, במקום "223" יבוא "222";



(ה)
בפרט 5  –



(א)
בפסקה (א) –   





(1)
מול "עד 50", במקום "43" יבוא "44";





(2) 
מול "מ- 51 עד 155", במקום "164" יבוא "163";

<שלומית ארליך:>
 חוה, ברישה, בפרט 5(א) בפסקה (א) זה צריך להיות "בטור, בשקלים חדשים, כשהרישיון ניתן לתקופה של שנה". לדעתי זה נשמט בנוסח. 
<חוה ראובני:>
יכול להיות. 

<שלומית ארליך:>
אז תרשמו לכם.

<חוה ראובני:>
נכון. 





(3)
מול "מ- 151 ומעלה", במקום "303" יבוא "300";                                 



(ב)
בפסקה (ב), במקום "43" יבוא "44";           




(ו)
בפרט 6, בטור ב'  –  




(1)
מול "על ידי מנוע שאינו מנוע דיזל", במקום "555" יבוא "550";



(ב)
מול "על ידי מנוע דיזל", במקום "1,025" יבוא 1,019";


(ז)
בפרט 7, בטור ב'  –  




(1)
בפסקה (א) –  




(א) 
מול "עד   4" במקום "139" יבוא "137";




(ב)
מול "5 ומעלה" במקום "188" יבוא "187";                                      




(2)
בפסקה (ב) –  





(א)
מול "עד  4", במקום "650" יבוא "646";                                      



(ב)
מול "5 ומעלה ", במקום "1,062" יבוא "1,055";                             


(ח)
בפרט 8, בטור ב'  –



(1) 
מול "על ידי מנוע בנזין", במקום "234" יבוא  "230" ובמקום "464" יבוא "460";  




(2)
מול "על ידי מנוע דיזל או אחר", במקום "678" יבוא "674" ובמקום "1355" יבוא "1,346";


(9)
בפרט 9 – 
<שלומית ארליך:>
חוה, פה זה צריך להיות "בפרט 9, בטור ב'".

<חוה ראובני:>
בסדר. 




(1)
מול "מ-4,001 עד 8,000", במקום "164" יבוא "163";




(2)
מול "מ- 8,001 ומעלה", במקום "372" יבוא "369";


 
(י)
בפרט 10, במקום "372" יבוא "369";


(יא)
בפרט 11, במקום "27" יבוא "26";



(יב)
בפרט 11א(ה), במקום "10" יבוא "11";



(יג)
בפרט 11ב, במקום "27" יבוא "26";



(יד)
בפרט 15, בכל מקום, במקום "27" יבוא "26";


(טו)
בפרט 16, מול "כפל רישיון סחר", במקום "139" יבוא "137";



(טז)
בפרט 18, במקום "234" יבוא "230";
<שלומית ארליך:>
ב-(טו) זה גם צריך להיות "בפרט 16, בטור, בשקלים חדשים". כי זה בטורים שם. 

<חוה ראובני:>


(יז)
בפרט 19, במקום "27" יבוא "26";



(יח) 
בפרט 21, בטור ב' –



(1) 
מול "רכב פרטי", במקום "234" יבוא "230";                                




(2)
מול "רכב מסחרי או רכב עבודה", במקום "281" יבוא "279";



(3)
מול "אוטובוס", במקום "494" יבוא "490";

(4)
בחלק ד', בטור "בשקלים חדשים"  –  


(א)
בפרט 1  –   



(1)
בפסקה (א), במקום "119,954" יבוא "119,112";




(2)
בפסקה (ב), במקום "122,326" יבוא "121,468";



(3)
בפסקה (ג),  במקום "122,326" יבוא "121,468";


(ב)
בפרט 2, במקום "1,939" יבוא "1,926";


(ג)
בפרט 2א, במקום "717" יבוא "740";



(ד)
בפרט 4, במקום "740" יבוא "736".


תחילה
2.
תחילתן של תקנות אלה, באחד לחודש שיחול לאחר תום חודשיים ממועד 




פרסומן.
<שלומית ארליך:>
למה תוך חודשיים?

<חוה ראובני:>
כי זה הזמן שבו מנפיקים ושולחים את הרישיונות לציבור. חודשיים מראש. 

<שלומית ארליך:>
העדכון האחרון היה ב-18 באפריל 2016, זה פורסם ברשומות. מה קורה לגבי העדכון הבא? הוא יהיה כבר על הסכומים האלה?

<חוה ראובני:>
על הסכומים האלה. 

<היו"ר משה גפני:>
מי בעד אישור התקנות?

הצבעה

בעד אישור התקנות – פה אחד

תקנות התעבורה, התשע"ו-2016, תיקונים בתוספת הראשונה, אושרו.

<היו"ר משה גפני:>
התקנות אושרו. תודה רבה. 

הישיבה ננעלה בשעה 09:55.

